
Apraksts ģenerēts automātiski]
STRAUPES PAGASTA IEDZĪVOTĀJU PADOME

Protokols nr. 3/26
Sēdes sākums: 2026. gada 7.augustā
Norises vieta: Straupes pamatskola plkst. 19.00
Sēdē piedalās: 
Straupes pagasta iedzīvotāju padomes locekļi: Gvido Lauga, Kaspars Puķītis, Mārtiņš Šķesteris, Solveiga Lobuzova, Anna Liene Brokāne, Iluta Balode, Arvīds Martinsons
Astoņi Straupes pagasta iedzīvotāji
[bookmark: _bd6r3xzh8xsx]Sēdes darba kārtība
1. Iedzīvotāju padomei pieejamā finansējuma izlietojums.
2. Citi jautājumi:
· Atskats un iepriekšējās iedzīvotāju padomes sēdēs pieņemto lēmumu izpildes izvērtēšana.
· Sabiedriskās kārtības un iedzīvotāju drošības jautājumi – novērošanas kameru uzstādīšana un esošo kameru atjaunošana Straupes centrā.
· Braslas upes krastu uzturēšana un atbildīga publisko vietu izmantošana.
· Brīvā laika pavadīšanas iespēju paplašināšana Straupes sporta zālē.
· Iedzīvotāju iesūtīto jautājumu izskatīšana.
[bookmark: _b40g77qyskzq]Sēdē nolemts
1. Apkopot iedzīvotāju padomei pieejamā finansējuma izlietojuma idejas un organizēt publisku balsojumu, lai noteiktu prioritāri īstenojamos projektus. Balsošanu organizēt Straupes pagasta WhatsApp grupā un klātienē Straupes pagasta bibliotēkā.

 Publiskajam balsojumam virzāmās idejas:
· Jaunu futbola laukuma vārtu iegāde.
· Straupes estrādes teritorijas apzaļumošana un apstādījumu izveide.
· Ziemassvētku dekorāciju izgatavošana vai iegāde Straupes pagastam.
· Lielizmēra Straupes karoga uzstādīšana.
· Āra trenažieru uzstādīšana.
· Brīvi pieejamu āra galda tenisa galdu uzstādīšana.

2. Sazināties ar biedrību "Braslas draugi", lai pārrunātu sadarbības iespējas Braslas upes krastu sakopšanā un organizētu kopīgu talku upes posmu attīrīšanai.
3. Vērsties Cēsu novada pašvaldībā ar lūgumu izvērtēt iespējas atjaunot vai papildināt videonovērošanas kameru tīklu Straupes centrā, lai uzlabotu sabiedrisko kārtību un iedzīvotāju drošību.
4. Apkopot iedzīvotāju priekšlikumus par brīvā laika pavadīšanas iespējām Straupes sporta zālē un izvērtēt iespējas organizēt regulāras sporta un aktīvās atpūtas nodarbības dažādām vecuma grupām vai atvērt sporta zāli brīvajam apmeklējumam, kad grafiks un zāles noslodze to pieļauj.
5. Izskatīt sēdes laikā un iepriekš iesūtītos iedzīvotāju jautājumus un pēc nepieciešamības virzīt tos izskatīšanai Cēsu novada pašvaldības atbildīgajām struktūrvienībām.



Sēdi slēdz: 2026.gada 7.augustā plkst. 20.37
Sēdi vadīja:										G. Lauga (paraksts)
Protokolēja:										I. Balode (paraksts)

Dokuments ir parakstīts ar drošu elektronisko parakstu un satur laika zīmogu

